ಸೆಪ್ಟೆಂಬರ್ 21, 2007ರಂದು,ಸ್ವಿಫ್ಟ್ ಮಕ್ಕಳನ್ನು ಆನ್‌ಲೈನ್ಸ್ ಭಕ್ಷಕರಿಂದ ರಕ್ಷಿಸಲು ಅಭಿಯಾನವನ್ನು ಆರಂಭಿಸಿದಳು. ಅಂತರ್ಜಾಲದ ಲೈಂಗಿಕ ಅಪರಾಧಗಳ ವಿರುದ್ಧ ಹೋರಾಟಕ್ಕೆ ಟೆನ್ನೀಸಿ ಗವರ್ನರ್ ಫಿಲ್ ಬ್ರೆಡೆಸನ್ ಜತೆಗೂಡಿದಳು. ಪೊಲೀಸ್ ಮುಖ್ಯಸ್ಥರ ಟೆನ್ನಿಸೀ ಒಕ್ಕೂಟದ ಸಹಯೋಗದೊಂದಿಗೆ ಆರಂಭವಾದ ವರ್ಷವಿಡೀ ಅಭಿಯಾನದಲ್ಲಿ ರಾಜ್ಯಾದ್ಯಂತ ತಂದೆತಾಯಿಗಳಿಗೆ ಮತ್ತು ವಿದ್ಯಾರ್ಥಿಗಳಿಗೆ ಅಂತರ್ಜಾಲದ ಸುರಕ್ಷತೆ ಮಾಹಿತಿ ಮತ್ತು ವಸ್ತುಗಳನ್ನು ವಿತರಿಸಿತು. ಸ್ವಿಫ್ಟ್ 2008ರ ಆರಂಭದಲ್ಲಿ,ಆಕೆಗೆ ರೆಕಾರ್ಡ್ ಲೇಬಲ್ ನೀಡಿದ್ದ ಪಿಂಕ್ ಚೆವಿ ಪಿಕ್‌ಅಪ್ ಟ್ರಕ್ಕನ್ನು ಮಕ್ಕಳ ಧರ್ಮದತ್ತಿ ಸಂಸ್ಥೆ "ವಿಕ್ಟರಿ ಜಂಕ್ಷನ್ ಗ್ಯಾಂಗ್‌" ಗೆ ನೀಡಿದಳು. ಜೂನ್ 2008ರಲ್ಲಿ,ಅವಳು 2008ನೇ ಕಂಟ್ರಿ ಸಂಗೀತ ಉತ್ಸವದಲ್ಲಿ ಸಂಪಾದಿಸಿದ ಎಲ್ಲ ವಾಣಿಜ್ಯ ಮಾರಾಟದ ಗಳಿಕೆಗಳನ್ನು ರೆಡ್‌ಕ್ರಾಸ್‌ಗೆ, "ನಾಶವಿಲ್ಲೆ ಏರಿಯ ರೆಡ್‌ಕ್ರಾಸ್ ಹಾನಿ ಪರಿಹಾರ ನಿಧಿ" ಮತ್ತು "ನ್ಯಾಷನಲ್ ಅಮೆರಿಕನ್ ರೆಡ್‌ಕ್ರಾಸ್ ಹಾನಿ ಪರಿಹಾರ ನಿಧಿ" ಗೆ ದೇಣಿಗೆ ನೀಡಿದಳು. ಸ್ವಿಫ್ಟ್ CMT ONE COUNTRY ಆರ್ಥಿಕ ನೆರವಿನ $10,000 ವನ್ನು ಸೇಂಟ್ ಜೂಡ್ ಮಕ್ಕಳ ಸಂಶೋಧನೆ ಆಸ್ಪತ್ರೆಗೆ ದೇಣಿಗೆಯಾಗಿ ನೀಡಿದಳು. CMT ಸಂಗೀತ ಪ್ರಶಸ್ತಿಗಳು 2008ರಲ್ಲಿ "ವರ್ಷದ ವಿಡಿಯೊ" ಮತ್ತು "ವರ್ಷದ ಮಹಿಳಾ ವಿಡಿಯೊ" ಪ್ರಶಸ್ತಿಗಳನ್ನು ಗೆಲ್ಲುವ ಮೂಲಕ ಈ ದೇಣಿಗೆ ನೀಡಿದ್ದಾಳೆ. ಸ್ವಿಫ್ಟ್ 2009ರಲ್ಲಿ "ವರ್ಷದ ವಿಡಿಯೊ" ಮತ್ತು"ವರ್ಷದ ಮಹಿಳಾ ವಿಡಿಯೊ" ಪ್ರಶಸ್ತಿಗಳನ್ನು CMT ಸಂಗೀತ ಪ್ರಶಸ್ತಿಗಳ ಸಮಾರಂಭದಲ್ಲಿ ಗೆದ್ದಳು. ಅವಳು CMT ಆರ್ಥಿಕ ನೆರವಿನ $5,000 ಹಣವನ್ನು "ಅಮೆರಿಕನ್ ರೆಡ್ ಕ್ರಾಸ್‌" ಗೆ ದೇಣಿಗೆಯಾಗಿ ನೀಡಿದಳು.
ಅವಳು ಐವೋದ ಸೆಡಾರ್ ರಾಪಿಡ್ಸ್‌ನ ರೆಡ್ ಕ್ರಾಸ್‌ಗೆ $100,000 ದೇಣಿಗೆ ನೀಡಿದಳು. 2008ರ ಐವೋವಾ ಪ್ರವಾಹದಲ್ಲಿ ಸಂತ್ರಸ್ತರಾದ ಜನರಿಗೆ ನೆರವು ನೀಡಲು ಈ ದೇಣಿಗೆ ನೀಡಿದಳು. ಶ್ರೋತೃಗಳಿಗೆ ಜವಾಬ್ದಾರಿಯಿಂದ ಕೇಳುವಂತೆ ಅರಿವು ಮೂಡಿಸಲು ಅವಳು ಸೌಂಡ್ ಮ್ಯಾಟರ್ಸ್ ಜತೆಗೂಡಿದಳು. ಮಕ್ಕಳ ನೇತೃತ್ವದ ಸಾಮಾಜಿಕ ಬದಲಾವಣೆ ವೇದಿಕೆ @15ಗೆ ಸ್ವಿಫ್ಟ್ ಬೆಂಬಲ ನೀಡಿದಳು. ಮಕ್ಕಳಿಗೆ ಹೊಸದಾಗಿ ರಚಿಸಿದ @15 ನಿಧಿಯ ಮೂಲಕ ಕಂಪೆನಿಯ ಸಮಾಜಸೇವೆಯನ್ನು ಮುನ್ನಡೆಸಲು ಮಕ್ಕಳಿಗೆ ಅವಕಾಶ ಒದಗಿಸುವುದಾಗಿ ಬೆಸ್ಟ್ ಬೈ ಒಪ್ಪಂದ ಮಾಡಿಕೊಂಡಿದೆ. ಅವಳ ಹಾಡು "ಫಿಫ್ಟೀನ್" ಈ ಅಭಿಯಾನದಲ್ಲಿ ಕಾಣಿಸಿಕೊಂಡಿದೆ. ಸ್ವಿಫ್ಟ್ ಸಿಡ್ನಿಯ ಸೌಂಡ್ ರಿಲೀಫ್ ಗಾಯನಗೋಷ್ಠಿಯ ಸಾಲಿನಲ್ಲಿ ಸೇರುವ ಮೂಲಕ ವಿಕ್ಟೋರಿಯನ್ ಕಾಡ್ಗಿಚ್ಚಿನ ಮನವಿಗೆ ತನ್ನ ಬೆಂಬಲವನ್ನು ನೀಡಿದಳು. ಆಸ್ಟ್ರೇಲಿಯನ್ ರೆಡ್‌ಕ್ರಾಸ್‌ನ ಸೌಂಡ್ ರಿಲೀಫ್‌ನಲ್ಲಿ ಭಾಗವಹಿಸಿದ ಯಾವುದೇ ಕಲಾವಿದರಿಗಿಂತ ದೊಡ್ಡ ಕೊಡುಗೆ ನೀಡಿದ್ದಳೆಂದು ವರದಿಯಾಗಿದೆ.

ಸ್ವಿಫ್ಟ್ ಸ್ವಂತ ಹುಟ್ಟುಹಬ್ಬದ ದಿನವಾದ ಡಿಸೆಂಬರ್ 13ರಂದು ತಾನು ಹಾಜರಿಯಾದ ಅಥವಾ ಪಾಲ್ಗೊಂಡ ದೇಶದಾದ್ಯಂತದ ವಿವಿಧ ಶಾಲೆಗಳಿಗೆ $250,000 ದೇಣಿಗೆಯಾಗಿ ನೀಡಿದಳು.

ವೈಯಕ್ತಿಕ ಜೀವನ
2010–ಪ್ರಸಕ್ತ
ಲೋಕೋಪಕಾರ
ಬಾಲ್ಯ ಜೀವನ